Predbežný návrh opravného rozpočtu c. 8 ku všeobecnému rozpočtu na rok 2008 - Výkaz výdavkov podľa oddielov - Oddiel III - Komisia /* KOM/2008/0564 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 16.9.2008 KOM(2008) 564 v konečnom znení PREDBEŽNÝ NÁVRH OPRAVNÉHO ROZPOČTU č. 8 KU VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOV Oddiel III - Komisia PREDBEŽNÝ NÁVRH OPRAVNÉHO ROZPOČTU č. 8 KU VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOVOddiel III - Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], naposledy zmenené a doplnené nariadením Rady (ES) č. 1525/2007[2], a najmä na jeho článok 37, Európska Komisia týmto predkladá rozpočtovému orgánu predbežný návrh opravného rozpočtu č. 8 k rozpočtu na rok 2008. OBSAH 1. Úvod 4 2. Rýchla reakcia na vzostup cien potravín v rozvojových krajinách 4 3. Konzulárna spolupráca 5 SÚHRNNÁ TABUĽKA PODĽA VÝDAVKOVÝCH KAPITOL FINANČNÉHO RÁMCA 6 ZMENY VO VÝKAZE VÝDAVKOV PODĽA ODDIELOV Zmeny vo výkaze výdavkov podľa oddielov sa zasielajú osobitne prostredníctvom systému SEI-BUD. Anglické znenie zmien vo výkaze výdavkov podľa oddielov je na informáciu pripojené ako príloha k rozpočtu. 1. Úvod Predbežný návrh opravného rozpočtu (PNOR) č. 8 na rok 2008 sa vzťahuje na tieto prvky: - vytvorenie novej rozpočtovej položky 21 02 03 Rýchla reakcia na nárast cien potravín v rozvojových krajinách. Navrhuje sa prideliť 750 mil. EUR z viazaných rozpočtových prostriedkov do rezervy. Platobné rozpočtové prostriedky sa nepožadujú. - vytvorenie novej rozpočtovej položky 19 06 06 Konzulárna spolupráca. Nateraz sa navrhuje symbolický záznam (p.m.) na príslušné viazané i platobné rozpočtové prostriedky. 2. Rýchla reakcia na vzostup cien potravín v rozvojových krajinách Rastúce ceny potravín v roku 2007 a 2008 mali negatívny dosah na mnohé rozvojové krajiny a ich obyvateľov. Prehĺbila sa chudoba postihujúca mnoho miliónov ľudí a je ohrozený pokrok dosiahnutý pri plnení miléniových rozvojových cieľov. Okrem toho, výsledkom rastúcich cien potravín sú výtržnosti, nepokoje a nestabilita vo viacerých krajinách, čím sa ohrozili výsledky dlhoročného úsilia o zabezpečenie politickej stability, rozvoja a udržiavania mieru. Vysoké ceny poľnohospodárskych produktov zároveň prispeli k zníženiu poľnohospodárskych výdavkov súvisiacich s trhom v rozpočte EÚ na rok 2008 a k nižšiemu odhadu rozpočtu na rok 2009 v rámci kapitoly 2 finančného rámca. Súčasné odhady ukazujú, že v tejto kapitole bude k dispozícii značná rezerva v roku 2008 a menšia v roku 2009. Európska rada v dňoch 19. – 20. júna dospela k záveru, že EÚ musí podniknúť konkrétne kroky z hľadiska rozvoja a humanitárnej pomoci[3]. Európska rada privítala úmysel Komisie predložiť v rámci súčasného viacročného finančného rámca návrh nového fondu na podporu poľnohospodárstva v rozvojových krajinách a vyhlásila, že EÚ bude podporovať rázne riešenie otázky poľnohospodárskej ponuky v rozvojových krajinách, najmä potrebným financovaním poľnohospodárskych vstupov a prostredníctvom pomoci pri využívaní nástrojov na riadenie trhových rizík. Rada taktiež vyhlásila, že v rámci svojej stratégie reakcie bude Únia pôsobiť v úzkej spolupráci s Organizáciou Spojených národov a inými medzinárodnými organizáciami a v rámci politík a stratégií partnerských krajín. Európska komisia dňa 18. júla 2008 prijala návrh nariadenia, ktorým sa ustanovuje nástroj rýchlej reakcie na prudký nárast cien potravín v rozvojových krajinách (ďalej len „nástroj“)[4]. Navrhuje sa, aby sa časť rezervy kapitoly 2 viacročného finančného rámca využila v rokoch 2008 a 2009 v prospech najviac postihnutých rozvojových krajín. „Nástroj“ by sa realizoval prostredníctvom medzinárodných a regionálnych organizácií a v prvom rade by podporoval poľnohospodárstvo v rozvojových krajinách a umožnil tak zvýšenie ich produkcie. Umožní týmto krajinám aj rýchlo zmierniť negatívny dosah vysokých cien potravín na najchudobnejších obyvateľov. Platnosť tohto nariadenia bude obmedzené na obdobie dvoch rokov (2008 – 2009) a celková referenčná suma na jeho implementáciu v tomto období je 1,0 mld. EUR. Z tejto celkovej sumy by bolo 750 mil. EUR viazaných v rámci rozpočtu na rok 2008 a 250 mil. EUR v rámci rozpočtu na rok 2009. Komisia preto navrhuje vytvoriť rozpočtovú položku 21 02 03 Nástroj rýchlej reakcie na nárast cien potravín v rozvojových krajinách s viazanými rozpočtovými prostriedkami vo výške 750 mil. EUR v rámci rezervy, kým sa neprijme právny základ. Vzhľadom na možné načasovanie prijatia právneho základu ku koncu roku 2008 sa v roku 2008 nepredpokladajú žiadne platby. 3. Konzulárna spolupráca Vzhľadom na narastajúci význam a frekvenciu závažných kríz v tretích krajinách inštitúcie EÚ a členské štáty začali uvažovať o posilnení svojich kapacít reakcie na krízy vrátane oblasti konzulárnej spolupráce. Usmernenia pre konzulárnu ochranu občanov EÚ v tretích krajinách, ktoré Rada prijala v júni 2006[5], určujú, že „delegácie Komisie by sa mali zahrnúť do pohotovostného plánovania. Predpokladá sa, že – na požiadanie predsedníctva a v prípade potreby – by delegácie/zastúpenia Komisie mohli poskytnúť logistickú podporu misiám členských štátov, najmä počas krízových situácií.“ Na základe článku 20 Zmluvy o ES týkajúceho sa ochrany občanov EÚ nezastúpených vlastným členským štátom v tretích krajinách a na základe článku 20 Zmluvy o EÚ, ktorým sa určujú úlohy pre delegácie Komisie pri vykonávaní uvedeného článku Zmluvy o ES, prípadné akcie by mohli zahŕňať napríklad poskytnutie personálu, kancelárskych priestorov alebo materiálu k dispozícii konzulátom členských štátov, spoluúčasť na najímaní prepravy, materiálu alebo priestorov alebo logistickú podporu. Keďže tieto akcie by mohli presiahnuť možnosti použitia výdavkov na administratívnu podporu delegácií, ktoré sú určené výlučne pre potreby fungovania delegácií, Komisia navrhuje vytvoriť osobitnú rozpočtovú položku 19 06 06 Konzulárna spolupráca na základe článku 49, ods. 6 písm. d) finančného nariadenia (osobitné právomoci Komisie v zmysle zmlúv), ktorá by umožnila financovanie potenciálnych operatívnych výdavkov v prospech európskych občanov. Ročný objem potrebný na tieto potenciálne výdavky by bol limitovaný (v rozmedzí 50 000 EUR až 500 000 EUR) a pokrýval by operácie v tretích krajinách. Rozpočtová položka sa navrhuje so symbolickým záznamom (p.m.) pre viazané i platobné rozpočtové prostriedky. V prípade potreby by sa mohol vykonať presun v rámci kapitoly 19 06 „Krízová reakcia a globálne ohrozenie bezpečnosti“. SÚHRNNÁ TABUĽKA PODĽA VÝDAVKOVÝCH KAPITOL FINANČNÉHO RÁMCA Finančný rámec Výdavková kapitola/podkapitola | Finančný rámec na rok 2008 | Rozpočet na rok 2008 (vrátane OR 1-4/2008 a PNOR 5-7/2008) | PNOR 8/2008 | Rozpočet na rok 2008 + OR 1-4/2008 a PNOR 5-8/2008 | |VRP |PRP |VRP |PRP |VRP |PRP |VRP |PRP | | 1. UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1b. Súdržnosť pre rast a zamestnanosť |47 267 000 000 | |47 255 948 720 |40 538 785 026 | | |47 255 948 720 |40 538 785 026 | | Spolu | 57 653 000 000 | |58 341 948 720 | 50 307 524 626 | | |58 341 948 720 | 50 307 524 626 | | Rezerva[6] | | |-188 948 720 | | | |-188 948 720 | | | 2. OCHRANA A RIADENIE PRÍRODNÝCH ZDROJOV | | | | | | | | | | z toho výdavky súvisiace s trhom a priame platby |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Spolu | 59 193 000 000 | |55 564 715 538 | 53 241 270 053 | 750 000 000 | 0 |56 314 715 538 | 53 241 270 053 | | Rezerva | | |3 628 284 462 | | | |2 878 284 462 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |747 000 000 | |730 274 000 |533 196 000 | | |730 274 000 |533 196 000 | |3b. Občianstvo |615 000 000 | |888 034 197 |981 444 203 | | |888 034 197 |981 444 203 | | Spolu | 1 362 000 000 | |1 618 308 197 | 1 514 640 203 | | |1 618 308 197 | 1 514 640 203 | | Rezerva[7] | | |16 883 000 | | | |16 883 000 | | | 4. EÚ AKO GLOBÁLNY AKTÉR[8] | 7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Rezerva | | | -70 000 000 | | | | -70 000 000 | | | 5. ADMINISTRATÍVA[9] | 7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Rezerva | | | 177 474 545 | | | | 177 474 545 | | | 6. KOMPENZÁCIA | 207 000 000 | |206 636 292 | 206 636 292 | | |206 636 292 | 206 636 292 | | Rezerva | | | 363 708 | | | | 363 708 | | | SPOLU | 132 797 000 000 | 129 681 000 000 | 130 322 352 202 | 120 662 885 029 | 750 000 000 | 0 |131 072 352 202 | 120 662 885 029 | | Rezerva | | | 3 564 056 995 | 9 573 450 956 | | | 2 814 056 995 | 9 573 450 956 | | [1] Ú. v. ES L 248, 16.9.2002, s. 1. [2] Ú. v. EÚ L 343, 27.12.2007, s. 9. [3] Dokument Rady Európskej únie 11018/08 z 20.6.2008. [4] KOM(2008) 450 z 18.7.2008. [5] Dokument Rady Európskej únie 10109/06 zo 16.6.2006. [6] Európsky fond na prispôsobenie sa globalizácii (EGF) nie je zahrnutý do výpočtu rezervy v rámci výdavkovej kapitoly 1a. Nástroj flexibility sa mobilizoval vo výške 200 miliónov EUR. [7] Suma z Fondu solidarity Európskej únie (FSEÚ) je zahrnutá mimo rámca príslušných výdavkových kapitol tak, ako je stanovené v medziinštitucionálnej dohode zo 17. mája 2006 (Ú. v. EÚ C 139, 14.6.2006). [8] V rezerve kapitoly 4 na rok 2008 nie sú zohľadnené rozpočtové prostriedky týkajúce sa rezervy núdzovej pomoci. Nástroj flexibility sa mobilizoval vo výške 70 miliónov EUR. [9] Pri výpočte rezervy v rámci limitu kapitoly 5 je zohľadnená poznámka pod čiarou 1 finančného rámca na roky 2007 – 2013 týkajúca sa sumy 77 miliónov EUR na príspevky zamestnancov do systému dôchodkového zabezpečenia.